laion/Wikipedia-Exotic huggingface dataset:
לאנדרו ז'ואקים ריביירו

לאנדרו ז'ואקים ריביירו (בפורטוגזית: Leandro Joaquim Ribeiro; נולד ב-13 בינואר 1995) הוא כדורגלן ברזילאי המשחק בטג'אן חנא סיטיזן בעמדת החלוץ. לאנדרו התחיל את הקריירה שלו באינטרנסיונל. ב-29 במאי 2014 ערך את הופעת הבכורה שלו בקבוצה הבוגרת במשחק הליגה נגד שאפקואנסה. בקיץ 2015 הושאל לארוקה מליגת העל הפורטוגזית בה שיחק עד ינואר של אותה עונה. במאי 2016 הושאל לגלוריה. בינואר 2017 חתם בדילה גורי מליגת העל הגאורגית. ב-5 במרץ 2017 ערך את הופעת הבכורה שלו בקבוצה בתיקו 0-0 נגד צ'יחורה סצ'חרה. ב-12 באפריל 2017 הבקיע צמד בתיקו 3-3 נגד לוקומוטיב טביליסי, שערים אלו היו גם שערי הבכורה שלו לאנדרו בקריירה. ב-14 ביולי 2017 הושאל במכבי נתניה עד לסיום העונה עם אופציה לשלוש שנים נוספות. ב-21 בדצמבר 2017 חתם בשריף טירספול מליגת העל המולדובית. בינואר 2020, לאנדרו חתם בסיאול א-לנד. מדיה וקבצים בנושא לאנדרו ז'ואקים ריביירו בוויקישיתוף לאנדרו ז'ואקים ריביירו, באתר Transfermarkt לאנדרו ז'ואקים ריביירו, באתר Soccerway לאנדרו ז'ואקים ריביירו, באתר FootballDatabase.eu מאור רחמני, ‏רשמית: לאנדרו ריביירו חתם במכבי נתניה, באתר ONE‏, 14 ביולי 2017
.pk

pk. היא סיומת האינטרנט הלאומית של שמות המתחם (domain name) של אתרי אינטרנט הרשומים בפקיסטן, הסיומת הושקה בשנת 1992. שמות המתחם והסיומות מנוהלות על ידי ארגון 'PKNIC' תחת סמכותה של ממשלת פקיסטן. ארגון 'PKNIC' הוא ארגון ללא כוונת רווח אשר נוסד ביוני 1992. אתרים הרשומים תחת הסיומת pk. של פקיסטן חייבים להירשם תחת אחת מסיומות האינטרנט הבאות: סיומת אינטרנט שם תחום מדיה וקבצים בנושא .pk בוויקישיתוף אתר האינטרנט הרשמי של .pk מידע על הסיומת pk. באתר IANA דף הבית של הסיומת PKNIC - .pk Registry Provider, www.pknic.net.pk PKNIC - .pk Registry Provider, www.pknic.net.pk ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
מוטיב

האם התכוונתם ל... מוטיב (רעיון) רעיון מרכזי, נושא מוטיב (ספרות ואמנות) – המונח 'מוטיב' במובנו בספרות ובאמנות (למשל: מוטיב השיבה המאוחרת, מוטיב העקרה) מוטיב (אמנות חזותית) מוטיב (מוזיקה) – מקור המונח 'מוטיב' שאול מהמוזיקה מוטיב BACH לייטמוטיב – מאפיין מרכזי ביצירת ספרות או יצירה טקסטואלית מוטיב מבני (Structural motif) - מרכיב נשנה במבנה של מולקולות, למשל במבנה השניוני של חלבונים. "מוטיב יהודי" - ציור של אריה ארוך מוטיב (כתב עת) – ירחון העוסק בשירה ובספרות עברית. נושא
גביע הפדרציה 1965

גביע הפדרציה 1965 הייתה התחרות השלישית לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי קויונג, מלבורן. התחרות הייתה פתוחה לכל נבחרת שתרשם. התחרות החלה ב-15 בינואר בהשתתפות 11 נבחרות והסתיימה ב-18 בינואר 1965. המנצחת של התחרות הייתה אוסטרליה שניצחה במשחק הגמר נבחרת ארצות הברית וזכתה בגביע בפעם השנייה ברציפות. לא הוענקו פרסים כספיים. בגלל חשש לגשם המשחק הועבר לאולם. נתוני משחק הגמר
היכל הספורט רלף קליין

היכל הספורט ע"ש רלף קליין הוא אולם ספורט משולב המשמש כאולמה הביתי של קבוצות הכדורסל של אליצור יבנה המשחקת בליגה הארצית בכדורסל. אולם רלף קליין החליף את האולם העירוני הישן ברחוב שבזי, ששימש את אליצור יבנה כאולם בית מתחילת שנות השבעים ועד 2016. האולם מכיל 930 מקומות ישיבה ומותאם למשחקי ליגת העל והליגה הלאומית. האולם נבנה בשיתוף פעולה של עירית יבנה הטוטו ומשרד התרבות והספורט בחלוקת תקציב של כ-12 מיליון שקלים מתקציב העירייה וכ-10 מיליון שקלים מחולקים בין הטוטו ובין משרד התרבות והספורט. האולם נחנך בסוף שנת 2016 והחל מעונת הכדורסל 2017/2018 מארחת אליצור יבנה את משחקיה באולם. מדיה וקבצים בנושא היכל הספורט רלף קליין בוויקישיתוף נוי ויינברג, ‏אולם כדורסל על שמו של רלף קליין ז"ל נחנך ביבנה, באתר ONE‏, 26 בנובמבר 2016 חדש ביבנה באתר myavne - אתר myavne סרטון טקס חניכת ההיכל, סרטון באתר יוטיוב ערך זה הוא קצרמר בנושא כדורסל ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
.ng

ng. היא סיומת האינטרנט הלאומית של שמות המתחם (domain name) של אתרי אינטרנט הרשומים בניגריה, הסיומת הושקה בשנת 1995. שמות המתחם והסיומות מנוהלות על ידי הארגון הניגרי 'Nigeria Internet Registration Association'. הסיומות com. ו-co.uk. יותר פופולריים בניגריה ואתרים רבים בניגריה מעדיפים להשתמש בהם על ng. תחילה, מכללת יאבה לטכנולוגיה (Yaba College of Technology) הנמצאת בלאגוס הייתה אחראית לניהול הסיומת ובשנת 2009 הועברה האחריות אל ארגון הרישום של האינטרנט הניגרי ('Nigeria Internet Registration Association'). בשנים הראשונות, רישום אתר בסיומת אינטרנט משנית בניגריה היה יקר ועלה אלפי דולרים, רק חברות מעטות רכשו סיומות אינטרנט משניות. ארגון הרישום של האינטרנט הניגרי מאמץ את טכנולוגיית IDN (אנ'), המאפשרת להשתמש באותיות לטיניות, יווניות, עבריות, סיניות קיריליות ועוד בשמות התחום. שמות התחום תחת סיומת זו יכולים להיות בין 3 ל-63 אותיות. יחסית לסיומות אינטרנט של מדינות אחרות, הרישום לסיומת ng. הוא איטי ועשוי לקחת עד לשבוע. נכון לשנת 2017, רשומים מעל ל-90,000 שמות תחום תחת סיומת זו. מדיה וקבצים בנושא .ng בוויקישיתוף אתר האינטרנט הרשמי של .ng מידע על הסיומת ng. באתר IANA דף הבית של הסיומת מידע על הסיומת, מסקנה זו מגיעה לאחר בדיקה של NIRA (ארגון הרישום של האינטרנט הניגרי), 5 במאי 2013. (בגרמנית) מידע על הסיומת 8 ביוני 2011, באתר domain-recht. (בגרמנית) מאפיינים של הסיומת באתר united-domains, נוסף ב-13 באוקטובר 2017. (בגרמנית) סטטיסטיקות על הסיומת 30 ביוני 2017, באתר NIRA. ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
דפדוף הפסים

דַּפְדּוּף הַפַּסִּים (שם מדעי: Abudefduf vaigiensis), הוא דג ממשפחת השוניתיים, שחי באזורים טרופיים באוקיינוס השקט, באוקיינוס ההודי ובים האדום, כולל במפרץ אילת. הדפדוף חי בשוניות אלמוגים, כמו שונית המחסום הגדולה, ושנויות גדולות אחרות. בישראל הוא נמצא בשונית האלמוגים של אילת. הדפדוף הוא דג ירוק-כחלחל עם פסים שחורים, וגוון צהוב על גבו. יש לו עיניים צהובות, ומגיע לאורך של עד 20 סנטימטר, כשפרטים ממוצעים נוטים להיות באורך 12 סנטימטר. הזכרים נוטים להיות יותר כחולים מהנקבות. הדפדוף ניזון מאצות, זואופלנקטון וחסרי חוליות קטנים. בעוד שהבוגרים חיים בשוניות אלמוגים, הצעירים חיים בים הפתוח, עד שהם מגיעים לבגרות. דגים אלה חיים בקהילות גדולות, בהן הם או אוכלים בים הרדוד או שומרים על הקינים שלהם. בעונת הרבייה הזכרים מקבלים גוון כחול יותר מכרגיל, ולאחר הזדווגות והטלה הם שומרים על הקינים והביצים עד לבקיעתם. מדיה וקבצים בנושא דפדוף הפסים בוויקישיתוף דפדוף הפסים, באתר ITIS (באנגלית) דפדוף הפסים, באתר NCBI (באנגלית) דפדוף הפסים, באתר Animal Diversity Web (באנגלית) דפדוף הפסים, בבסיס הנתונים ARKive (באנגלית) דפדוף הפסים, באתר האנציקלופדיה של החיים (באנגלית) דפדוף הפסים, באתר FishBase (באנגלית) דפדוף הפסים, באתר GBIF (באנגלית) דפדוף הפסים באתר הרשימה האדומה של IUCN מילון בעלי חיים: דגי הגרם (תשע"ב), 2012, באתר האקדמיה ללשון העברית ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
חיל האוויר ה-19 של ארצות הברית

חיל האוויר ה-19 של ארצות הברית (באנגלית: Nineteenth Air Force) הוא כוח המשתייך לפיקוד החינוך והאימונים של חיל האוויר של ארצות הברית. החיל אחראי להכשרות מיוחדות של חיל האוויר, כולל קורסי הטיס הבסיסיים והמתקדמים, ניהול קרבות אוויר, מערכות נשק, הישרדות, הימלטות. יחידות החיל: כנף אימוני הטיסה ה-12 - ממוקמת בבסיס חיל האוויר בטקסס כנף אימוני הטיסה ה-14 - ממוקמת בבסיס חיל האוויר קולומבוס במיסיסיפי כנף הקרב ה-33 - ממוקמת בבסיס חיל האוויר אג'לין בפלורידה כנף אימוני הטיסה ה-47 - ממוקמת בבסיס חיל האוויר לפלין בטקסס כנף הקרב ה-56 - ממוקמת בבסיס חיל האוויר לוק באריזונה כנף המבצעים המיוחדים ה-58 - ממוקמת בבסיס חיל האוויר קירטלנד בניו מקסיקו כנף אימוני הטיסה ה-71 - ממוקמת בבסיס חיל האוויר ואנס באוקלהומה כנף אימוני הטיסה ה-80 - ממוקמת בבסיס חיל האוויר שפרד בטקסס כנף הניידות האווירית ה-97 - ממוקמת בבסיס חיל האוויר אלטוס באוקלהומה כנף התובלה האווירית ה-314 - ממוקמת בבסיס חיל האוויר ליטל רוק בארקנסו כנף 49 - ממוקמת בבסיס חיל האוויר הולומן שבניו מקסיקו, מפעילה כלי טיס בלתי מאוישים MQ-1 פרדטור ו-MQ-9 ריפר אתר חיל האוויר ה-19
צחראש אדמוני

צחראש אדמוני (שם מדעי: Oxyura jamaicensis) הוא ברווז הנפוץ באמריקה הצפונית ושייך לסוג צחראש. מקור השם המדעי נגזר מיוונית עתיקה (oxus, "חד", oura, "זנב", jamaicensis, ג'מייקה). צחראש האנדים נחשב בעבר לתת-מין של הצחראש האדמוני. למעשה, מספר טקסונומים, כולל חברת הצפרות האמריקאית, עדיין רואים אותו כתת-מין. מין זה קטן, עם מקור עבה ומעוגל, זנב ארוך ונוקשה אשר לעיתים קרובות הוא מחזיק אותו דרוך כלפי מעלה. ראשו מעט מחודד עם צוואר יחסית קצר ועבה. צחראש אדמוני זכר בדרך כלל בעל ראש שחור ולחיים לבנות בהירות. בקיץ, גופו בעל צבע ערמוני עשיר ומקורם בצבע כחול בהיר. בחורף, חלקם העליון בצבע אפור כהה-חום וחלקם התחתון בהיר יותר ומקורם גם הוא בצבע אפור כהה. נקבות וזכרים בשנתם הראשונה הם חומים, בדומה לזכרים בעונת החורף אבל עם פסים מטושטשים לאורך לחייהם הבהירות. בעת תעופה, הצחראש האדמוני מראה את החלק העליון השחור של כנפיו. מרחב הרבייה שלהם הוא אגמי ביצות ובריכות רדודות. הם מקננים בצמחייה ביצתית צפופה ליד המים. הנקבה בונה את הקן מדשא, אותו משיגה מאזורי צמחייה גבוהה כדי להסתיר אותו מפני טורפים. קבוצת גוזלים טיפוסית מכילה כ-5–15 ברווזונים. זוגות נוצרים בכל שנה. הם עופות נודדים ובחורף הם נודדים למפרצי חופים ולבריכות ואגמים לא קפואים. מין זה יודע לצלול ולשחות מתחת למים. הוא ניזון בעיקר מזרעים, שורשים של צמחי מים,  חרקי מים ומסרטנאים. צחראשים אדמוניים יובאו לממלכה המאוחדת ב-1948 על ידי הסביבתן, סר פיטר סקוט. כתוצאה מבריחות מאוספי ברווזיים בסוף 1950, הם נהפכו לנפוצים בבריטניה ומשם התפשטו עד לאירופה. עד שנת 2000, האוכלוסייה גדלה לכ-6,000 פריטים. הרגלי החיזור האלימים של ברווז זה וניסיונותיו להתרבות עם הברווז בסכנת ההכחדה, הצחראש הלבן, הנפוץ בדרום אירופה, גרמו לדאגה בקרב הסביבתנים הספרדים. בשל כך, קמה תוכנית שנויה במחלוקת להשמיד את הצחראשים עם תחילתה של עונת הרבייה הבריטית; היו גם ניסיונות דומים לטבח והשמדה המונית של הברווזים במדינות אחרות באירופה. עד תחילת 2014, הרג הברווזים הפחית את האוכלוסייה לכ-20–100 פריטים, משיא של כ-5500 ברווזים בשנת 2000. מדיה וקבצים בנושא צחראש אדמוני בוויקישיתוף צחראש אדמוני, באתר ITIS (באנגלית) צחראש אדמוני, באתר NCBI (באנגלית) צחראש אדמוני, באתר Animal Diversity Web (באנגלית) צחראש אדמוני, באתר האנציקלופדיה של החיים (באנגלית) צחראש אדמוני, באתר Internet Bird Collection (באנגלית) צחראש אדמוני, באתר GBIF (באנגלית) צחראש אדמוני באתר הרשימה האדומה של IUCN קיליאן מולארני, לארס סוונסון, דן צטרסטרום, פיטר ג'. גרנט, דן אלון, יוסי לשם, אבי ארבל (ע), לקסיקון מפה: הציפורים - המדריך השלם לציפורי אירופה וישראל, מפה הוצאה לאור, 2003 Jobling, James A (2010). The Helm Dictionary of Scientific Bird Names. London: Christopher Helm. pp. 210–211, 287. ISBN 978-1-4081-2501-4. http://www.allaboutbirds.org/guide/Ruddy_Duck/id Ruddy Duck | Lincoln Park Zoo, www.lpzoo.org (ארכיון) https://www.rspb.org.uk/our-work/our-positions-and-campaigns/positions/species/nonnative/ruddyducks.aspx "R.I.P. Ruddy duck" (באנגלית בריטית). 2003-03-03. נבדק ב-2017-10-13. Vidal, John (2012-03-08). "Final 100 ruddy ducks in the UK facing extermination". The Guardian (באנגלית בריטית). ISSN 0261-3077. נבדק ב-2017-10-13. Environment, The Telegraph
ישראל יפה

רבי ישראל יפה (המדפיס מקאפוסט) (1749, תק"ט – 3 באוגוסט 1828, כ"ג באב תקפ"ח), מראשוני חסידי חב"ד, בעל בית דפוס בו הודפסו מחשובי ספרי החסידות, מראשי היישוב האשכנזי בחברון. נולד בקאפוסט שבפלך ויטבסק באימפריה הרוסית (כיום בבלארוס) לר' יצחק יפה, נצר למשפחת למדנים ורבנים מצאצאי ר' מרדכי יפה "בעל הלבושים". סבו, ר' ישראל יפה, היה אב בית דין שקלוב ומחבר הספר "אור ישראל". היה מתלמידי ר' מנחם מנדל מוויטבסק, ומחסידיו הקרובים של ר' שניאור זלמן מלאדי, מייסד חסידות חב"ד. את דרכו בדפוס החל לכל המאוחר בשנת תקמ"ד (1784). בשנת תקס"ד (1804) פתח בית דפוס עברי משלו בקאפוסט, ועל כן נודע בתולדות החסידות בכינוי "המדפיס מקאפוסט". בשנים תקס"ט-תקע"א (1811-1809) צירף כשותף את ר' מרדכי בן שמואל הורוויץ. בשנת תקע"ד (1814), במלאת 26 שנים למותו של רבו מנחם מנדל מוויטבסק, הדפיס לראשונה את ספרו של האחרון "פרי הארץ", ובו דרשות שנשא בארץ ישראל וכן הנהגות חסידות. בשנה שלאחר מכן, תקע"ה (1815), הדפיס לראשונה את ספר "שבחי הבעש"ט". כמו כן, הדפיס את הסידור של בעל התניא. ספריו ידועים בהקפדה על פרטים, הגהות מתוקנות ועיצוב נאה. ר' ישראל יפה נזכר בתולדות החסידות כאיש אשר נשא את אדמו"ר הזקן על כתפיו לאחר שהאדמו"ר שוחרר מבית הכלא בשנת 1799. לאחר פטירת אדמו"ר הזקן, הצטווה רבי ישראל יפה על ידי אדמו"ר האמצעי, ר' דובער שניאורי, לעלות לארץ ישראל. בשנת תקע"ט (1819) או תקפ"א (1821) עלה לארץ ישראל עם אשתו שפרינצה ובני משפחתם וכן עם פועלי הדפוס של קאפוסט ומשפחותיהם, ונמנה עם חברי הקבוצה הראשונה של העולים המתיישבים בחברון. החבורה הביאה עמה מכונות דפוס בכוונה לייסד בית דפוס בארץ, אולם בדרכם מנמל עכו לחברון נופצו המכונות על ידי שודדים ערבים, פרט לבסיס הכבד. כאשר הושמד דפוס ישראל בק במרד הפלחים בצפת, שימש הבסיס שהיה בחברון להרכבת הדפוס החדש שם. משפחת יפה התיישבה בחברון. ר' ישראל היה ראש ה"כולל" הראשון של חסידי חב"ד בחברון, ונשא בתואר "ממונה דעיר הקודש חברון". לר' ישראל ולאשתו שפרינצה היו שישה בנים: אפרים, אהרן משה, דוד, מרדכי, שמואל ושלמה זלמן. בניו ר' דוד ור' שלמה זלמן עלו לארץ בעליית תלמידי הבעל שם טוב בשנת תקל"ז (1777) יחד עם רבם ר' מנחם מנדל מוויטבסק וכשלוש מאות חסידים נוספים. במסורת המשפחה מסופר שהיה היהודי הראשון שחזר ונטע כרם גפנים בחברון. מור אלטשולר, אסופה: תלמידים וכתבים (המשך), באתר של אלטשולר שבחי הבעש"ט, דפוס ישראל יפה, קאפוסט תקע"ה, במאגר הספרים הסרוקים של הספרייה הלאומית עליו ראו: שמואל יוסף פין, הערך "הר"ר ישראל בהר"ר אהרן יפה", בתוך: כנסת ישראל עמ' 694–695, באתר היברובוקס.
Dusk Till Dawn

"Dusk Till Dawn" (בעברית: "חשכה עד עלות השחר") הוא סינגל שהוקלט על ידי הזמר-יוצר הבריטי זאין מאליק, בשיתוף הזמרת האוסטרלית סיה. השיר יצא לאור ב-7 בספטמבר 2017, תחת חסותה של חברת התקליטים RCA רקורדס. את השיר כתבו זאין מאליק, סיה וגרג קורסטין, והוא הופק על ידי קורסטין גם כן. לאחר שהוחלט כי מאליק ישתף פעולה עם סיה, הודלפו שמועות רבות ברשתות החברתיות על כך ששיתוף הפעולה עתיד לצאת בכל רגע. שמועות אלה הופרכו באותם רגעים. לאחר מכן, למען הסר ספק פרסמו מאליק וסיה באינסטגרם שלהם את תאריך יציאתו המדויק של השיר. הווידאו קליפ הנלווה שצולם לשיר בוים על ידי מארק ווייב. הקליפ הוא מעין סרט אקשן. בתחילת הקליפ ניתן לראות את זאין ולאחר מכן בחורה הנושאת מזוודה שנראית כחשודה. באותו זמן ניתן לראותה כשהיא נחטפת בידי אנשים, ואז הסרט מתחיל. בין לבין ניתן לשמוע ולראות פיצוצים, יריות, וכולי. מונה הצפיות של הקליפ נכון לספטמבר 2023, עומד על למעלה מ-2 מיליארד צפיות, דבר אשר הופך אותו לווידאו קליפ הנצפה ביותר של מאליק, ולווידאו קליפ ה-2 הנצפה ביותר של סיה. השיר זכה להצלחה רבה במצעדים, ואף הצליח להגיע למקום ה-44 במצעד הבילבורד הוט 100. מידע על היצירה "Dusk Till Dawn" באתר מיוזיק בריינז סרטון השיר "Dusk Till Dawn" באתר יוטיוב Try the TIDAL Web Player, listen.tidal.com Sia (@siathisisacting) • Instagram photos and videos, www.instagram.com (באנגלית) Zayn Malik (@zayn) • Instagram photos and videos, www.instagram.com (באנגלית) ‏ZaynVEVO (2017-09-07), ZAYN - Dusk Till Dawn ft. Sia, נבדק ב-2017-11-21 ZAYN YouTube Statistics and History, kworb.net Sia YouTube Statistics and History, kworb.net "ZAYN". Billboard. נבדק ב-2017-10-13. ARIA Singles: Justin Bieber Maintains Top Spot After Four Weeks - Noise11.com, www.noise11.com (באנגלית) "Zayn Announces New Single "Dusk Till Dawn" Featuring Sia". The FADER (באנגלית). נבדק ב-2017-10-13. BBC - Radio 1 - Playlist, Radio 1 "Top 40/M Future Releases | Mainstream Hit Songs Being Released and Their Release Dates ..." All Access (באנגלית). נבדק ב-2017-10-13. ZAYN "Dusk Till Dawn" | (Radio Date: 06/10/2017), radiodate.it (באנגלית)
קרלה הילס

קרלה אנדרסון הילס (באנגלית: Carla Anderson Hills; נולדה ב-3 בינואר 1934) היא אשת ציבור ומשפטנית אמריקאית. כיהנה כמזכירת השיכון והפיתוח העירוני בממשל ג'רלד פורד, וכנציבת הסחר של ארצות הברית. היא הייתה האישה הראשונה שכיהנה כמזכירת השיכון והפיתוח העירוני והאישה השלישית לכהן בקבינט הפדרלי של ארצות הברית. נולדה בשם קרלה אנדרסון בלוס אנג'לס שבמדינת קליפורניה. היא קיבלה את בעלת תואר B.A. מאוניברסיטת סטנפורד, לאחר שלמדה במכללת סנט הילדה שבאוניברסיטת אוקספורד. היא בוגרת אוניברסיטה במשפטים מאוניברסיטת ייל ובשנת 1958 נישאה לרודריק מ. הילס, שנת סיום חוק לימודיה. הילס התקבלה לבר המשפטים בקליפורניה בשנת 1959, ושימשה לעוזרת של התובע הכללי של לוס אנג'לס בשנים 1959–1961. מ-1962 עד 1974 הייתה שותפה במשרד עורכי דין. בשנת 1972, היא הייתה מורה מן החוץ באוניברסיטת קליפורניה בלוס אנג'לס. היא נשיאתה לשעבר של האיגוד הלאומי של עורכות הדין. היא הייתה עוזרתו של התובע הכללי של ארצות הברית ועמדה בראש המחלקה האזרחית של מחלקת המשפטים של ארצות הברית בטרם נקראה לשרת כמזכירת השיכון והפיתוח העירוני. אליוט ריצ'רדסון, אז התובע הכללי של ארצות הברית, ביקש למנותה לעוזרתו ב-1973, אך הוא התפטר זמן קצר לאחר מכן בעקבות פרשת ווטרגייט. את ההצעה חידש יורשו, ויליאם בארט סאקסביה, ב-1974. חוסר הניסיון המשמעותי של הילס היה נושא שנוי במחלוקת במהלך הדיונים על מועמדותה לעמוד בראש מחלקת השיכון והפיתוח העירוני של ארצות הברית. בין השנים 1978 ל-1989 היא שוב עבדה כעורכת דין, והיא שימשה כיושבת העירוני המכון העירוני בשנים 1983–1988. הילס שימשה כנציבת הסחר של ארצות הברית תחת הנשיא ג'ורג' הרברט ווקר בוש מ-1989 עד 1993. בין 2007 ל-2017 כיהנה כיושבת ראש המועצה ליחסי חוץ. מדיה וקבצים בנושא קרלה הילס בוויקישיתוף קרלה אנדרסון הילס, באתר אנציקלופדיה בריטניקה (באנגלית) קרלה א. הילס, באתר "C-SPAN" (באנגלית) A CROWBAR FOR CARLA HILLS, באתר הניו יורק טיימס, 10 ביוני 1999 Carla Anderson Hills Carla A. Hills
אצטדיון פסקואל גררו

האצטדיון האולימפי פסקואל גררו (בספרדית: Estadio Olímpico Pascual Guerrero) הוא אצטדיון כדורגל הממוקם בעיר קאלי שבקולומביה, אשר מונה 35,405 מקומות ישיבה. האצטדיון משמש בתור מגרשה הביתי של קבוצת אמריקה קאלי אך לעיתים משתמשות בו גם קבוצות דפורטיבו קאלי, דפורטיבו טולואה ואתלטיקו פוטבול קלוב. האצטדיון היה נחשב לאחד האצטדיונים המודרניים ביותר בדרום אמריקה בשנות ה-50 וה-60 של המאה ה-20. האצטדיון הוא קרוי על שמו של המשורר פסקואל גררו, שהציע למחוז לבנות אצטדיון בשטח שהציע להם בשנת 1935. האצטדיון שופץ בתחילת שנות ה-70 לקראת אירוח המשחקים הפאן-אמריקאיים שבו זכתה קאלי וכן שופץ שוב באפריל 2010 לקראת אירוח המונדיאליטו אותו נבחרה קולומביה לארגן. בין היתר נערכו בו גם חלק ממשחקי טורניר הקופה אמריקה 2001. משחקי בית C בטורניר קופה אמריקה 2001 משחקי גביע העולם בכדורגל עד גיל 20 ב-2011 גמר גביע ליברטדורס ב-ב-1978, 1985, 1986, 1987, 1996, 1999 גמר הקופה מרקונורטה ב-1998 ו-1999 עקב גודלו וצורתו של האצטדיון, הוא גם אירח עד כה לא מעט מופעים מוזיקליים כמו הסופר קונסיירטו, מופע מוזיקלי המזמין להקות וזמרים מודרניים לחגיגות הקרנבל השנתים בקאלי שמתקיים בין ה-25 וה-30 בדצמבר. כמו כן, הוזמנו גם זמרים מפורסמים מקומיים ובין לאומיים כמו גוסטבו סרטי, חואנס, שקירה, מארק אנטוני, להקת Rebelde ועוד. גם טקסי תפילות מאסיביים נערכים באצטדיון. היציע הצפוני אחרי השיפוץ ב-2011 היציע הצפוני לפני השיפוץ מדיה וקבצים בנושא אצטדיון פסקואל גררו בוויקישיתוף [http://es.fifa.com/mm/document/footballdevelopment/technicalsupport/01/52/19/97/fu20wcreportv2.pdf FIFA U-20 World Cup, Colombia 2011, Technical Report and Statistics, 29 July – 20 August 2011 (p.85)], fifa.com (באנגלית)
505 (שיר)

505 הוא שיר של להקת הרוק הבריטית ארקטיק מאנקיז, החותם את האלבום Favourite Worst Nightmare. השיר נכתב על ידי אלכס טרנר, סולן הלהקה - שגם כותב רוב שיריה. לשיר אין משמעות מוסכמת אחת, אבל זו שמובאת להלן היא המקובלת ביותר. דובר השיר הולך לבית של בת הזוג שלו ונפרד ממנה. השיר מתחיל במשפט 'אני חוזר ל-505', כשהכוונה היא למספר החדר או הדירה שבה נמצאת בת זוגו. הכוונה בשורה השנייה - 'אם זה שבע שעות טיסה או ארבעים וחמש דקות נסיעה' היא שמשך הנסיעה אליה הוא 45 דקות, אבל הפעם - כשהוא בא להיפרד - זה נדמה לו כמו שבע שעות טיסה. ניכר שהדובר עדיין אוהב אותה ('אני כנראה עדיין מעריץ אותך, עם ידייך על צווארי'), ובהתאם - מתקשה מאוד להיפרד. בשורות 'סכין קוטעת את המחשבה שאני חייב להיכשל' (להיכשל ב'ביצוע' הפרידה) ו'אני מתפורר לגמרי כשאת בוכה' (אם ייפרד ממנה, היא תבכה, והוא לא בטוח שביכולתו לעמוד בכך) משתקף חששו שמא לא יצליח להיפרד ממנה. השיר הגיע למקום 74 ברשימת '200 השירים הבריטים הטובים ביותר', שנערכת על ידי מצעד הסינגלים הבריטי. נכון לאוגוסט 2023 זכה השיר ל-385 מיליון צפיות באתר YouTube. מידע על השיר "505" באתר AllMusic מילות השיר "505" באתר Genius סרטון השיר "505" באתר יוטיוב Arctic Monkeys - 505 Lyrics | SongMeanings, SongMeanings (באנגלית) במקור - "I'm going back to 505" במקור - "If it's a seven hour flight or a forty-five minute drive" במקור - "I probably still adore you with your hands around my neck" במקור - "A knife twists at the thought that I should fall short of the mark" במקור - "I crumble completely when you cry" הכל על להקת ארקטיק מאנקיז, באתר מוסיכיף Hot Rock & Alternative Songs, Billboard, ‏2023 (באנגלית אמריקאית) Hot Rock Songs, Billboard, ‏2023 (באנגלית אמריקאית) Rock Streaming Songs, Billboard, ‏2023 (באנגלית אמריקאית) Hot Alternative Songs, Billboard, ‏2023 (באנגלית אמריקאית)
אפולודורוס מאתונה

אפולודורוס מאתונה (ביוונית: Ἀπολλόδωρος ὁ Ἀθηναῖος;‏ 180 לפנה"ס לערך – לאחר 120 לפנה"ס) היה מלומד, היסטוריון ומדקדק יווני. אפולודורוס היה בנו של אסקלפיאדס, ותלמידם של דיוגנס מבבל (אנ'), פנייטיוס (אנ') הסטואי והמדקדק אריסטרכוס מסמותראקי (אנ'). סביב שנת 146 לפנה"ס הוא עזב ואולי ברח מאלכסנדריה, ככל הנראה לפרגמון. הוא היה פעיל הן באלכסנדריה והן בפרגמון, ולבסוף התיישב באתונה. כרוניקה (Χρονικά) – היסטוריה יוונית בשירה מנפילת טרויה במאה ה-12 לפנה"ס ועד 143 לפנה"ס בערך (מאוחר יותר היא הוארכה עד 109 לפנה"ס), המבוססת על עבודות קודמות מאת ארטוסתנס. התאריכים משוערים על פי האזכורים שבה לארכונים של אתונה (אנ').‏ מאחר שרוב הארכונים כיהנו בתפקידיהם למשך שנה אחת בלבד, חוקרים יכלו לאתר במדויק את השנים שאליהן אפולודורוס התייחס. השיר כתוב בטרימטרים (אנ') קומיים והוא מוקדש למלך פרגמון במאה ה-2 לפנה"ס, אטאלוס השני פילדלפוס (אנ'). על האלים (Περὶ θεῶν) – פרוזה ב-24 ספרים. החיבור אבוד אך ידוע מתוך ציטוטים שהכיל אטימולוגיות של השמות והאפיתטים של האלים שצוטטו על ידי הרומאי רודף התענוגות פילודמוס; קטעים נוספים מופיעים בפפירוס אוקסירינכוס (אנ'). חיבור בן 12 ספרים על קטלוג הספינות (אנ') באיליאדה של הומרוס, שגם הוא התבסס על ארטוסתנס ודמטריוס מסקפסיס (אנ'), ועוסק בגאוגרפיה של הומרוס וכיצד היא השתנתה לאורך המאות. סטראבון הסתמך עליו רבות בכתיבת הספרים 8–10 של חיבורו גאוגרפיקה. חיבורים אפשריים אחרים כוללים אטימולוגיה (ככל הנראה המוקדמת ביותר שנעשתה על ידי סופר אלכסנדרוני) וניתוח המשוררים אפיכרמוס וסופרון (אנ'). אפולודורוס יצר כתבים דקדוקיים וביקורתיים רבים מאוד אחרים, שלא שרדו. מעמדו הרם כמלומד עורר מספר חיקויים, זיופים וייחוסים שגויים. האנציקלופדיה של מיתולוגיה יוונית שנקראת "ביבליותקה" או "ספרייה" יוחסה לו באופן מסורתי, אולם היא אינה יכולה להיות שלו, מאחר שהיא מצטטת סופרים שכתבו מאות שנים מאוחר יותר. מחבר הביבליותקה מכונה כיום "פסאודו-אפולודורוס". יוסף בן מתתיהו מציין את אפולודורוס בחיבורו "נגד אפיון" בין הסופרים המפורסמים שטענו בחיבוריהם כי אנטיוכוס אפיפאנס היה זקוק לכסף ולכן הפר את בריתו עם היהודים ושדד את אוצרות בית המקדש בירושלים. לא סביר שיוספוס נסמך על חיבורו של אפולודורוס באופן ישיר. הוא ככל הנראה ציטט את אזכורו מתוך חיבור של אחד הסופרים האחרים שהוא מזכיר בקשר למדיניותו של אנטיוכוס, כפי הנראה היה זה ניקולאוס איש דמשק או סטראבון. מדיה וקבצים בנושא אפולודורוס מאתונה בוויקישיתוף Apollodorus, Chronicle (באנגלית) אפולודורוס מאתונה, באתר אנציקלופדיה בריטניקה (באנגלית) אפולודורוס, דף שער בספרייה הלאומית הגיית השם ביוונית: אפולודורוֹס, במלעיל דמלעיל (ההטעמה בהברה השלישית מהסוף). Dictionary of Greek and Roman Biography and Mythology, volume 1, p. 234 מנחם שטרן - M. Stern, Greek and Latin Authors on Jews and Judaism, Jerusalem, 1976, Vol. I, XIX. Apollodorus of Athens, p. 117 Dictionary of Greek and Roman Biography and Mythology, volume 1, p. 235 Apollodorus, Chronicle יוסף בן מתתיהו, נגד אפיון, מאמר שני, פרק ז.
דנאל

האם התכוונתם ל... דָנִאֵל – דמות קדומה וספק-מיתולוגית אשר מונה הנביא יחזקאל יחד עם נח ואיוב כשלישיית צדיקים (יחזקאל י"ד, יב–כ) דנאל השופט (דַנַאִלֻ) – דמות אוגריתית מיתולוגית המופיעה באגדת אקהת (שיש המזהים אותה עם הדמות הנזכרת בספר יחזקאל) קבוצת דנאל – חברה ציבורית ישראלית הפועלת בתחומי משאבי אנוש, סיעוד לקשישים ומתן שירותים לאנשים בעלי מוגבלויות דניאל (פירושונים)
נבחרת גביע הפדרציה של בלארוס

נבחרת גביע הפדרציה של בלארוס היא נבחרת הטניס של בלארוס המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1994. בשנת גביע הפדרציה היא לראשונה העפילה לבית עולמי עליון. בשנת 2017 העפילה הנבחרת לגמר גביע הפדרציה והפסידה בגמר 3-2 לנבחרת גביע הפדרציה של ארצות הברית. נכון לשנת 2022 שיחקה אוסטרליה מאז תחילת השתתפותה בגביע הפדרציה 105 משחקים בינלאומיים, בהם ניצחה 72 מפגשים. הדירוג הנוכחי של נבחרת בלארוס בדירוג נבחרות הנשים של גביע הפדרציה, הוא המקום ה-120 בעולם, נכון ל-15 באפריל 2024, עלייה של 44 מקומות לעומת דירוג קודם.. נכון לשנת 2022 הנבחרת נפסלה מהשתתפות בעקבות מלחמת רוסיה-אוקראינה. 1994 : בית עולמי 1995 : - 1996 : - 1997 : - 1998 : בית עולמי ב' 1999 : בית עולמי ב' 2000 : - 2001 : - 2002 : - 2003 : - 2004 : בית עולמי ב' 2005 : - 2006 : - 2007 : - 2008 : - 2009 : - 2010 : - 2011 : בית עולמי 2012 : בית עולמי ב' 2013 : בית עולמי ב' 2014 : בית עולמי ב' 2015 : בית עולמי ב' 2016 : בית עולמי א' 2017 : בית עולמי א'. הפסד בגמר 2018 : בית עולמי 2019 : בית עולמי 2020-21 : משחקי הגמר 2022 : השתתפות נפסלה מדיה וקבצים בנושא נבחרת גביע הפדרציה של בלארוס בוויקישיתוף נבחרת טניס הנשים של בלארוס - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.